બેંગલુરુમાં એક મોટી દૂર્ઘટના ટળી ગઈ છે. ઈન્ડિગોના બે વિમાન આકાશમાં એકબીજાની સામે આવી ગયા હતા. આમાંથી એક વિમાનનું સંચાલન કોઈમ્બતુર-હૈદરાબાદ વચ્ચે હતુ તો બીજાનું બેંગલુરુ-કોચ્ચિ વચ્ચે હતુ. અંગ્રેજી અખબાર ટાઈમ્સ ઓફ ઈન્ડિયાના જણાવ્યા અનુસાર 10 જુલાઈના રોજ બેંગલુરુના આકાશમાં ઉપર ઉડાન ભરી રહેલા ઈન્ડિગો એરલાઈન્સના 2 વિમાન એકબીજાની ખૂબ જ નજીક આવી ગયા હતા. સેકન્ડભરના અંતર પર બંને વિમાન હતા, પરંતુ અણીના સમયે જ સતર્કતા વાપરવામાં આવી અને મોટી દૂર્ઘટના ટળી ગઈ.